
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1108 


23 Αυγούστου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Απαγόρευση κυνηγίου ορισμένου χρόνου στον ορεινό 
όγκο της περιοχής «Μερέντα - Κουτούκι» περιφέ¬ 
ρειας Κοινότητας Κουβαρά Νομ. Αττικής. 1 

Απαγόρευση κυνηγίου στην περιοχή των Κοινοτήτων 
Καλάμου, Μαρκοπούλου Ωρωπού, Ν. Παλατίων, 
Ωρωπού, Σκάλας Ωρωπού και Συκάμινου Αττικής. 2 
Σύσταση στο Δήμο Εσπερίων Ν. Κέρκυρας Νομικού 
Προσώπου Δημοσίου Δικαίου με την επωνυμία 


«Σχολική Επιτροπή Νηπιαγωγείου Περουλάδων».. 3 
Τροποποίηση ορίων μονίμου καταφυγίου άγριας ζωής 
στις θέσεις «ΒΑΘΥ - ΑΛΜΥΡΟΣ» Δήμου Αγίου Νικο¬ 
λάου Νομ. Λασιθίου Περιφέρειας Κρήτης. 4 


ΑΠΟΦΑΣΕΙ Σ 

Αριθ. 4237 (1) 

Απαγόρευση κυνηγίου ορισμένου χρόνου στον ορεινό 
όγκο της περιοχής «Μερέντα - Κουτούκι» περιφερείας 
Κοινότητας Κουβαρά Νομ. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΤΤΙΚΗΣ 

Έχοντας υπόψη: 

1 Τις διατάξεις του άρθρου 258 παρ. 5 του Ν.Δ. 86/69, 
που προστέθηκε με το άρθρο 7 παρ. 3 του Ν. 177/75 
«περί αντικαταστάσεως και συμπληρώσεως διατάξεων 
τινώντου Ν.Δ. 86/69 «περίΔασικού Κώδικος», όπως αυτές 
μεταγενέστερα τροποποιήθηκαν και συμπληρώθηκαν 
από τις διατάξεις του Ν. 2637/98. 

2. Τις διατάξειςτης αριθ. 414985/29-11-1985 (ΦΕΚ 757/ 
Β'/18-12-85) κοινής απόφασης των Υπουργών Εθνικής 
Οικονομίας και Αναπληρωτού Υπουργού Γεωργίας «Μέ¬ 
τρα διαχείρισης της άγριας πτηνοπανίδας». 

3. Τις διατάξεις του Π.Δ. 94/1993 (ΦΕΚ 40/Α722-3-93) 
«περί καθορισμού αρμοδιοτήτων που διατηρούνται από 
τον Υπουργό και τις περιφερειακές αρχές ή όργανα δια- 
νομαρχιακού επιπέδου του Υπουργείου Γεωργίας». 

4. Τις διατάξειςτου Ν. 2503/97 «Γιατην Διοίκηση, οργά¬ 
νωση, στελέχωση της Περιφέρειας κ.λπ». 


5. Τις 2627/31-7-2001, οικ. 2792/13-8-2001 και οικ. 
3094/11-7-2002 αναφορές - εισηγήσεις του Δασαρχείου 
Λαυρίου, σε συνδυασμό με τη σκοπιμότητα απαγόρευσης 
του κυνηγίου για την προστασία, την ανάπτυξη και την 
αδιατάρακτη αναπαραγωγή τόσο των θηρεύσιμων ειδών 
και ιδίως των αποδημητικών πτηνών όσο και των λοιπών 
προστατευομένων ειδών της άγριας πανίδας της χώρας 
μας. 

6. Την ανάγκη λήψεως μέτρων προστασίας και διατήρη¬ 
σης των πληθυσμών όλων των ειδών της άγριας πανίδας 
σε ικανοποιητικά επίπεδα, ώστε να ανταποκρίνονται στις 
οικολογικές, επιστημονικές και μορφωτικές απαιτήσεις, 
λαμβανομένων υπόψη των οικονομικών και ψυχαγωγικών 
τοιούτων, στην περιοχή ευθύνης του Δασαρχείου Λαυ¬ 
ρίου, αποφασίζουμε: 

Απαγορεύουμε το κυνήγι όλων των θηραμάτων για πέ¬ 
ντε (5) χρόνια, από 18-7-2002 έως 18-7- 2007 σε έκταση 
συνολικού εμβαδού 3.300 στρεμμάτων (δάση και δασικές 
εκτάσεις) στον ορεινό όγκο της περιοχής «Μερέντα - Κου¬ 
τούκι» περιφερείας Κοινότητας Κουβαρά αρμοδιότητας 
Δασαρχείου Λαυρίου, όπως αυτή περικλύεται από την 
συνεχή μαύρη γραμμή με στοιχεία (1,2,3,...,9,10,11, 
...,19,20,21,...,29,30,31,...,39,40.41,...,49,50,51,...,59,60, 

61,...,69,70,71,...,79,80,81.89,90,91 ,...,99,10,101,..., 

109,110,111,1), που εμφαίνεται στο συνημμένο με την πα¬ 
ρούσα και αποτελεί αναπόσπαστο μέρος αυτής, απόσπα¬ 
σμα χάρτη ΓΥΣ κλίμ. 1:5.000 (αριθ. φύλλων 6467/3, 
4,5 και 6), που θεωρεί με ημερομηνία 31-7-2002 ο Δασάρ¬ 
χης Λαυρίου Σωτήριος Σίμνος και που ορίζεται ως εξής: 

Άρχεταιαπότη θέση «Μερέντα», που βρίσκεται στην κο¬ 
ρυφή του βουνού «Κουτούκι» μέχρι τη θέση «Καστρί», 
προχωράει νοτιοανατολικά της θέσεως «Φούσια» ανατο¬ 
λικά του ορεινού όγκου προς την διασταύρωση Αγ. Αικα¬ 
τερίνης - Βάθεια, εν συνεχεία προς Μαρκόπουλο μέχρι τη 
θέση «Βελατούρι» και στρίβει δεξιά ακολουθώντας τα 
διοικητικά όρια Κουβαρά Μαρκοπούλου καταλήγοντας 
στη θέση «Καστρί». 

Με την παρούσα απόφασή μας δεν θίγεται ουδέ ανα- 
τρέπεται οποιοδήποτε άλλο καθεστώς γενικής απαγό¬ 
ρευσης Θήρας στην περιοχή καθ’ όλη τη διάρκεια 
ισχύος της, καθώς επίσης δεν θίγονται οι γενικότερες 
διατάξεις των ισχυουσών Νόμων και Διαταγμάτων κ.λπ., 
που έχουν εφαρμογή εντός της ανωτέρω περιγραφεί- 
σης εκτάσεως. 

Η Κοινότητα Κουβαρά με δαπάνες της και καθ’ υπόδει- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ξη του Δασαρχείου Λαυρίου θα σημάνει με πινακίδες την Κυβερνήσεις και θα ισχύει από την κυνηγετική περίοδο 


περίμετρο της απαγορευόμενης στην Θήρα περιοχής. 2002 - 2003. 

Το Δασαρχείο Λαυρίου παρακαλείται για την έκδοση 
της σχετικής Δασικής Απαγορευτικής Διάταξης Θήρας Αγ 

και δημοσίευσή της κατά τα γνωστά. Ο I 

Η απόφαση αυτή να δημοσιευθεί στην Εφημερίδα της 

„ \ \ ΥΡΥ (((■■( \ . Χν 


Αγία Παρασκευή, 5 Αυγούστου 2002 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

ΔΙΑΓΡΑΜΜΑ 

Εκτάσεως προς απαγόρευση Θήρας υπό τα στοιχεία 1,2, 3, 4, 5, 6 7 8 9 

10 ' ., 23,24,25,26, 27, 28,29,30.44,45,46,.54,55,56,57, 

72,73,74, 9 4,95,96, . 104,105,106,107,108,109,110,111 , 1 εμβαδού τριών 

χιλιάδων τριακοσίων στρεμμάτων (3.300,00στρ.) στις θέσεις Μερέντα, 
ΚαστρΓ, "Φούσια" περιφέρειας Κοινότητας Κουβαρά Νομού Απικής. 




ΛΑΥΡΙΟ/ 31-7η2001 
0 ΣΥΝΤλΞλΣ ί / 


/»§§> 

/ '-νΓ./ίιίρ *|5’.,,Κ 

ΙΤΙ*»®/;:! Υ/άτ 


ΑΘΑΝΑΣΙΟΣΜΟΥ 

ΑΚΡΙΓΏ ΑΝΤ 

Το ; ρίίψείο Γρζ^φαιεί^ς // 


ΘΕΩΡΕΙΤΑΙ & ΠΡΟΣΑΡΤΑΤΑI 
ΣΤΑ ΥΠ' ΑΡΙΘΜ. 2627/31-7-2001 
ΚΑΙ 3094/11-7-2002 ΕΓΓΡΑΦΑ ΜΑΣ 

ΛΑΥΡΙΟ 11-7 - 2002 -ΓΓ^ίΓι-,' 
ΟΔΑΣΑΡΧΗΣ '+ϊ&ΗρχΤ' 


ΣΙΜΝΟΣ ΣΩΤΗΡΙΟΣ 
ΔΑΣΟΛΟΓΟΣΑ' 


Ο '<· 

















15144 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 4359 ^ 2 ) 

Απαγόρευση κυνηγίου στην περιοχή των Κοινοτήτων Κα¬ 
λάμου, Μαρκοπούλου Ωρωπού, Ν. Παλατίων, Ωρω- 
πού, Σκάλας Ωρωπού και Συκάμινου Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΤΤΙΚΗΣ 

Έχοντας υπόψη: 

1 ■ Τις διατάξεις του άρθρου 258 παρ. 5 του Ν.Δ. 86/69, 
που προστέθηκε με το άρθρο 7 παρ. 3 του Ν. 177/75 «πε¬ 
ρί αντικαταστάσεως και συμπληρώσεως διατάξεων τινών 
του Ν.Δ. 86/69 «περί Δασικού Κωδικός», όπως αυτές με¬ 
ταγενέστερα τροποποιήθηκαν και συμπληρώθηκαν από 
τις διατάξεις του Ν. 2637/98. 

2. Τις διατάξεις της αριθ. 414985/29-11-1985 (ΦΕΚ 757/ 
Β'/18-12-85) κοινής απόφασης των Υπουργών Εθνικής 
Οικονομίας και Αναπληρωτού Υπουργού Γεωργίας «Μέ¬ 
τρα διαχείρισης της άγριας πτηνοπανίδας». 

3. Τις διατάξεις του Π.Δ. 94/1993 (ΦΕΚ 40/Α722-3-93) 
«περί καθορισμού αρμοδιοτήτων που διατηρούνται από 
τον Υπουργό και τις περιφερειακές αρχές ή όργανα δια- 
νομαρχιακού επιπέδου του Υπουργείου Γεωργίας». 

4. Τις διατάξεις του Ν. 2503/97 «Γιατην Διοίκηση, οργά¬ 
νωση, στελέχωση της Περιφέρειας κ.λπ». 

5. Την 1059/31-5-2002 αναφορά - πρόταση του Δασαρ¬ 
χείου Καπανδριτίου και την επίσης αριθ. 5831/24-7-2002 
ομοίαν του συνοδευόμενη με το αριθ. 46/23-7-2002 έγ¬ 
γραφο του Κυνηγετικού Συλλόγου Αμαρουσίου, σύμφω¬ 
να με τις οποίες προτείνεται η απαγόρευση κυνηγίου με 
σκοπό την προστασία, την ανάπτυξη και την αδιατάρακτη 
αναπαραγωγή τόσο των θηρεύσιμων ειδών και ιδίως των 
αποδημητικών πτηνών όσο και των λοιπών προστατευο- 
μένων ειδών της άγριας πανίδας της χώρας μας. 

6. Την ανάγκη λήψεως μέτρων προστασίας και διατή- 
ρησης των πληθυσμών όλων των ειδών της άγριας πανί¬ 
δας σε ικανοποιητικά επίπεδα, ώστε να ανταποκρίνονται 
στις οικολογικές, επιστημονικές και μορφωτικές απαιτή¬ 
σεις στην περιοχή αρμοδιότητας του Δασαρχείου Καπαν¬ 
δριτίου και ειδικότερα στην περιοχή των Κοινοτήτων Κα¬ 
λάμου, Μαρκοπούλου Ωρωπού, Ν. Παλατίων, Ωρωπού, 
Σκάλας Ωρωπού και Συκάμινου Αττικής, αποφασίζουμε:' 

Απαγορεύουμε το κυνήγι όλων των θηραμάτων μέχρι 
28 Ιουλίου 2007 σε έκταση συνολικού εμβαδού 37.400 
στρεμ. (δασικές, αγροτικές και οικιστικές) στις κτηματι¬ 
κές περιφέρειες των Κοινοτήτων Καλάμου, Μαρκοπού¬ 
λου Ωρωπού, Ν. Παλατίων, Ωρωπού, Σκάλας Ωρωπού και 
Συκάμινου αρμοδιότητας του Δασαρχείου Καπανδριτίου 
όπως αυτές περικλύονται από την ερυθρά συνεχόμενη 
γραμμή, που εμφαίνεται στο συνημμένο στην παρούσα 
και αποτελούν αναπόσπαστο μέρος αυτής, απόσπασμα 
χάρτη ΓΥΣ κλίμ. 1:50.000, θεωρημένο την 24-7-2002 από 
τον Δασάρχη Καπανδριτίου Γεωρ. Φραγκιαδάκη, περι¬ 
γραφικά δε περικλείονται από τα εξής όρια: 


Άρχεται από θαλάσσης ανατολικά από τον Κόλπο της 
Αγκώνας Καλάμου ακολουθεί Νότια τον υπάρχοντα δρό¬ 
μο και συναντά τον δρόμο που οδηγεί στον Σκουπιδότοπο 
Καλάμου - συνεχίζει δυτικά μέχρι που συνατά τον επαρ¬ 
χιακό δρόμο Καλάμου - Παραλία Αγίων Αποστόλων. 

Ερχεται Νότια επ’ αυτού και συναντά τον δρόμο για 
Αγία Παρασκευή - Βλαστό όπου τον ακολουθεί δυτικά 
μέχρι το ρέμμα Κακόρρεμα Καλάμου, συνεχίζει νότια μέ¬ 
χρι τον αρχαιολογικό χώρο Αμφιαρείου, απ’ εκεί έρχεται 
βορειοδυτικά ακολουθεί τον ασφαλτόδρομο μέχρι το 
ρέμμα Κακατσέρι Μαρκοπούλου Ωρωπού, έρχεται νότια 
στον ασφαλτόδρομο που οδηγεί για Μεγάλο Πεύκο, μέ¬ 
χρι που συναντά τον Επαρχιακό δρόμο Μαρκοπούλου 
Ωρωπού - Παραλία Μαρκοπούλου Ωρωπού, τον ακολου¬ 
θεί βόρεια μέχρι τη θέση Γέφυρα - στρέφεται δυτικά στον 
δρόμο Μαρκόπουλο Ωρωπού - Ν. Παλάτια μέχρι το 
Νεκροταφείο των Νέων Παλατίων ακολουθεί Νότια και 
περιλαμβάνει την πυκνοδομημένη περιοχή Άνω Νέων 
Παλατίων Μαρκοπούλου Ωρωπού, στην συνέχεια έρ¬ 
χεται δυτικά μέχρι που συναντά τον επαρχιακό δρόμο 
Μηλεσίου - Σκάλας Ωρωπού, τον ακολουθεί Νότια μέχρι 
να συναντήσει την οδό που οδηγεί προς την πυκνοδο¬ 
μημένη περιοχή Ν. Πολιτεία (Σκάλας Ωρωπού), έρχεται 
βορειοδυτικά από Σαραντάρι Ωρωπού - Κωμόπολη Ωρω¬ 
πού - Κωμόπολη Συκάμινου (που περιλαμβάνονται εντός 
αυτής). Ακολουθεί βόρεια την κοίτη του Ασωπού Πο¬ 
ταμού μέχρι την Γ έφυρα Χαλκουτσίου ακολουθεί προς 
δυσμάς τον επαρχιακό δρόμο Σκάλας Ωρωπού - Χαλκου- 
τσίουαφήνει εντός αυτής τον οικισμό Χαλκουτσίου ακο¬ 
λουθεί νότια τον επαρχιακό δρόμο Χαλκουτσίου - Συκά¬ 
μινου μέχρι το ύψος του Νεκροταφείου Χαλκουτσίου, 
στρέφεται δυτικά, ακολουθεί τα υψώματα Πηγαδάκια - 
Καμάρι - Αγριλέζα μέχρι διοικητικά όρια Αττικής - Βοιω¬ 
τίας, στρέφεται βόρεια μέχρι θαλάσσης (Νότιος Ευβοϊ- 
κός). 

Με την παρούσα απόφασή μας δεν θίγεται ουδέ ανα- 
τρέπεται οποιοδήποτε άλλο καθεστώς γενικής απαγό¬ 
ρευσης Θήρας στην περιοχή καθ’ όλη τη διάρκεια ισχύος 
της, καθώς επίσης δεν θίγονται οι γενικότερες διατάξεις 
'των ισχυουσών Νόμων και Διαταγμάτων κ.λπ., που έχουν 
εφαρμογή εντός της ανωτέρω περιγραφείσης εκτάσεως. 

Το Δασαρχείο Καπανδριτίου παρακαλείται για την έκ¬ 
δοση της σχετικής Δασικής Απαγορευτικής Διάταξης Θή¬ 
ρας και δημοσίευση της κατά τα γνωστά. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από την κυνηγετική περίοδο 
2002-2003. 

Αγία Παρασκευή, 29 Ιουλίου 2002 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 8916/01 (3) 

Σύσταση στο Δήμο Εσπερίων Ν. Κέρκυρας Νομικού Προ¬ 
σώπου Δημοσίου Δικαίου με την επωνυμία «Σχολική 
Επιτροπή Νηπιαγωγείου Περουλάδων». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις: 

α) Των παραγρ. 8-15 του άρθρου 5 του Ν. 1854/1990 
«Για την Ακαδημία Αθηνών και άλλες εκπαιδευτικές δια¬ 
τάξεις», και 

β) Του άρθρου 187 του Δημοτικού και Κοινοτικού Κώδι¬ 
κα (Π.Δ. 323/1989). 

2. Τηναρ. 149/2001 απόφαση του Δ.Σ. του Δήμου Εσπε- 
ρίωντου Νομού Κέρκυρας για σύσταση σχολικής επιτρο¬ 
πής. 

3. Την αρ. πρ. 12321/13-7-2000 (ΦΕΚ 883/Β78-7-2000) 
απόφαση της Γ ενικής Γ ραμματέως της Περιφέρειας Ιό- 
νιων Νησιών περί μεταβίβασης αρμοδιοτήτων και παρο¬ 
χής εξουσιοδότησης υπογραφής «με εντολή Γενικού 
Γραμματέα Περιφέρειας», αποφασίζουμε: 

1. Συνιστούμε στο Δήμο Εσπερίων του Νομού Κέρκυ- 
ραςΝ.Π.Δ.Δ. με την επωνυμία «ΣΧΟΛΙΚΗ ΕΠΙΤΡΟΠΗ ΝΗ¬ 
ΠΙΑΓΩΓΕΙΟΥ ΠΕΡΟΥΛΑΔΩΝ». 

Η συνιστώμενη με την απόφαση αυτή Σχολική Επιτροπή 
διοικείται από δμελές Διοικητικό Συμβούλιο, που αποτε- 
λείται από: 

α) Τον Δήμαρχο ή άλλο μέλος αιρετό ή μη, που ορίζεται 
από αυτόν ως Πρόεδρο. 

β) Τον Δ/ντή του Νηπιαγωγείου. 

γ) Δύο Δημοτικούς Συμβούλους, που ορίζονται με από¬ 
φαση του Δημοτικού Συμβουλίου. 

δ) Ένα δημότη (γονέα παιδιού στην δύναμη του στα¬ 
θμού), που ορίζεται με απόφαση του Δ.Σ. 

2. Η θητεία του πρώτου Διοικητικού Συμβουλίου του 
Νομικού Προσώπου λήγει με τη λήξη της παρούσας δη¬ 
μοτικής περιόδου. Η θητεία των μελών του Δ.Σ. ακολου¬ 
θεί την Δημοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει Αντιπρόεδρο και Γ ραμματέα. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

β) Η έκταση μικρών έργων για την επισκευή και συντή¬ 
ρηση των διδακτηρίων. 

γ) Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών Εγκαταστά¬ 
σεων. 

δ) Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα, σκεύη, με βι¬ 
βλία για την σχολική βιβλιοθήκη, και γενικά με όλα τα 
μέσα που είναι απαραίτητα για τη λειτουργία τους και 
γενικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των Σχο¬ 
λικών μονάδων. 

5. Πόροι της Σχολικής Επιτροπής είναι: 

α) Η ετήσια επιχορήγηση του Δήμου Εσπερίων. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 


δ) Οι εισπράξεις από αντίτιμο παρεχομένων πραγμάτων 
ή υπηρεσιών. 

ε) Οι πρόσοδοι από την περιουσία του. 

6. Η περιουσία του Νηπιαγωγείου περιέχεται στο Νο¬ 
μικό Πρόσωπο μετά τη σύστασή του (δημοσίευση στην 
Εφημερίδα της κυβερνήσεως). 

7. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. 
και όταν αυτός απουσιάζει ή κωλύεται από τον Αντιπρόε¬ 
δρο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 12Αυγούστου 2002 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΙΑΝΝΗΣ ΠΕΤΣΙΟΣ 

-♦- 

Αριθ. 2378 (4) 

Τροποποίηση ορίων μονίμου καταφυγίου άγριας ζωής 
στις θέσεις «ΒΑΘΥ - ΑΛΜΥΡΟΣ» Δήμου Αγίου Νικο¬ 
λάου Νομ. Λασιθίου Περιφέρειας Κρήτης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΡΗΤΗΣ 

Έχοντας υπόψη: 

1. Τις διατάξεις του Ν.Δ. 86/69 «περί Δασικού Κώδικος». 

2. Τις διατάξειςτου Ν.Δ. 996/71 «περί αντικαταστάσεως 
και συμπληρώσεως διατάξεων τινών του Νομοθετικού 
Διατάγματος 86/69 “Περί Δασικού Κωδικός”». 

3. Τις διατάξεις του Ν. 177/75 «Περί αντικαταστάσεως 
και συμπληρώσεως διατάξεων τινών του Νομοθετικού 
Διατάγματος 86/69». 

4. Το άρθρο 57 τροποποίηση και συμπλήρωση δια¬ 
τάξεων του Ν.Δ. 86/69 «Δασικός Κώδιξ» (ΦΕΚ 7/Α'), του 
Ν. 2637/98 «Σύσταση Οργανισμού Πιστοποίησης κ.λπ.», 
(ΦΕΚ 200/Α71996), με το οποίο τροποποιήθηκαν τα άρ¬ 
θρα 253 και 254 του Ν.Δ. 86/69, όπως αυτά αντικαταστά- 
θηκαν από τα άρθρα 3 και 4 του Ν. 177/75 (ΦΕΚ205/Α'). 

5. Την 414 985/29-11 -85 (ΦΕΚ 757/Β718-12-1985) κοινή 
απόφαση των Υφυπουργού Εθνικής Οικονομίας και Ανα¬ 
πληρωτή Υπουργού Γεωργίας «Μέτρα διαχείρισης της 
άγριας πτηνοπανίδας», όπως αυτή τροποποιήθηκε με τις 
366599/16-12-96 (ΦΕΚ 1188/Β/31-12-1990) και 
294283/23-12-97 (ΦΕΚ 68/Β74-2-98), κοινές αποφάσεις 
των Υπουργών Εθνικής Οικονομίας και Γεωργίας. 

6. Την 157989/3074/11-7-84 απόφαση του Νομάρχη Λα¬ 
σιθίου για την «Ίδρυση μονίμου καταφυγίου θηραμάτων 
στη θέση “Βαθύ” Δήμου Αγ. Νικολάου Νομού Λασιθί¬ 
ου». 

7. Την 944/10-5-2001 απόφαση του Γεν. Γραμμ. Περιφέ¬ 
ρειας Κρήτης, με την οποία τροποποιήθηκε η παραπάνω 
απόφαση, 

8. Την 89880/1506/31-3-2000 εγκύκλιο του Γενικού Δι¬ 
ευθυντή Δασών και Φ.Π. περί «Καταφυγίων Άγριας Ζω¬ 
ής». 

9. Τις διατάξεις του Ν. 2218/94 (ΦΕΚ 90/Α') «Ίδρυση 
νομαρχιακής αυτοδιοίκησης, τροποποίηση διατάξεων 
για την πρωτοβάθμια αυτοδιοίκηση κ.λπ.», όπως αυτές 
συμπληρώθηκαν με τις διατάξεις του Ν. 2240 (ΦΕΚ 
153/Α') «Συμπλήρωση διατάξεων για την Νομαρχιακή 
Αυτοδιοίκηση κ.λπ.». 

10. Τις διατάξεις του Ν. 2503/97 (ΦΕΚ 107/Α') «Διοίκηση, 
Οργάνωση, Στελέχωση της Περιφέρειας κ.λπ.». 

11. Τις διατάξεις της Κ.Υ.Α. «Καθορισμός μέτρων και 
διαδικασιών για τη διατήρηση των φυσικών οικοτόπων» 
(ΦΕΚ 1289/28-12-98) και με την οποία ενσωματώθηκε στο 
Εθνικό Δίκαιο η Οδηγία 92/43/Ε.Ο.Κ. «για τη διατήρηση 
των φυσικών οικοτόπων καθώς και της άγριας πανίδας 
και χλωρίδας» και η Οδηγία 97/62/Ε.Κ. του Συμβουλίου 
της 27.10.97 «για την τεχνική και επιστημονική αναπρο¬ 
σαρμογή της Οδηγίας 92/43/Ε.Ο.Κ.» για τη διατήρηση 
των φυσικών οικοτόπων καθώς και της άγριας πανίδας και 
χλωρίδας». 

12. Τις διατάξεις της Διεθνούς Σύμβασης της Βέρνης, 
όπως κυρώθηκε με τον Ν. 1335/83 «Κύρωση Διεθνούς 
Σύμβασης για διατήρηση της άγριας ζωής και του φυσι¬ 
κού περιβάλλοντος της Ευρώπης» (ΦΕΚ 32/Α /14.3.1983). 

13. Τις διατάξεις της Σύμβασης για τη βιολογική ποικι¬ 
λότητα, όπως κυρώθηκε με τον Ν. 2204/1994 «Κύρωση 
Σύμβασης για τη βιολογική ποικιλότητα» και ιδίως τις δια¬ 
τάξεις του άρθρου 8 αυτής (ΦΕΚ 59/Α'/15.4.1994). 

14. Τις διατάξεις της Διεθνούς Σύμβασης της Βόννης, 
όπως κυρώθηκε με τον Ν. 2719/99 «Κύρωση της Διεθνούς 
Σύμβασης για διατήρηση των αποδημητικών της άγριας 
πανίδας» (ΦΕΚ 106/Α/26.5.1999). 

15. Το Π.Δ. 67/1981 (ΦΕΚ 23/Α'/30-1 -1981) «περί προ¬ 
στασίας της αυτοφυούς χλωρίδας και άγριας πανίδας και 
καθορισμού διαδικασίας συντονισμού και ελέγχου της 
ερεύνης επ’ αυτών», όπως διορθώθηκε στο ΦΕΚ 
43β/Α'/18.2.81. 

16. Την Δ.Υ./24-7-2002 έκθεση-εισήγηση του δασολό¬ 
γου της Δ/νσης Δασών Λασιθίου Εμμ. Κουδουμά, με την 
τελική πρόταση, για την ανάγκη τροποποίησης των ορίων 
καταφυγίου άγριας ζωής στις θέσεις « ΒΑΘΥ - ΑΛΜΥΡΟΣ» 
περιφέρειας Δήμου Αγ. Νικολάου του Νομού Λασιθίου 
της περιφέρειάς μας, για τους λόγους που αναλυτικά 
αναφέρονται σ’ αυτήν. 

17. Τη σύμφωνη γνώμη και την γραπτή Εισήγηση του 
αρμοδίου Τμήματος και του Διευθυντή Δασών Λασιθίου, 
αποφασίζουμε: 

1. Τροποποιούμε τα όρια του μονίμου καταφυγίου 
άγριας ζωής στις θέσεις « ΒΑΘΥ - ΑΛΜΥΡΟΣ» περιφέ¬ 
ρειας Δήμου Αγ. Νικολάου του Νομού Λασιθίου και μειώ¬ 
νουμε την έκτασή τουκατά4.850στρ.(από6.150σε1.300 
στρέμματα), το οποίο είναι απαραίτητο για τη διατροφή, 
τη διαχείμανση, την αναπαραγωγή, τη διαβίωση, τη φω¬ 
λεοποίηση και τη μετανάστευση των ειδών της άγριας 
πανίδας και τη διαβίωση της αυτοφυούς χλωρίδας. 

2. Η έκταση του καταφυγίου άγριας ζωής, όπως αυτή 
απεικονίζεται στο θεωρημένο από τη Διεύθυνση Δασών 
Λασιθίου σχεδιάγραμμα, που επισυνάπτεται στην παρού¬ 
σα, ορίζεται ως εξής: 

Αφετηρία είναι η συμβολή της Εθνικής οδού Αγίου Νι¬ 
κολάου - Σητείας με το χωματόδρομο που οδηγεί στην 
παραλία «Αλμυρός», ακολουθεί το χωματόδρομο αυτό 
μέχρι την παραλία και εν συνεχεία την ακτογραμμή μέχρι 


το ύψος του εργοστασίου «Ρούσσος», μετά με κατεύθυν¬ 
ση Δυτική διέρχεται από το συγκεκριμένο εργοστάσιο και 
φθάνει μέχρι τον πυλώνα υψηλής τάσεως της ΔΕΗ, ακο¬ 
λουθώντας μετά Βόρεια το δίκτυο αυτό, περνάει μπροστά 
από τα καθαριστήρια «Τζανόπουλου» και τερματίζει στο 
σημείο από το οποίο ξεκίνησε. 

3. Εντός του καταφυγίου άγριας ζωής απαγορεύεται 
επ’ αόριστον η Θήρα κάθε θηράματος και κάθε είδους 
άγριας πανίδας, η σύλληψη κάθε είδους της άγριας πανί¬ 
δας για μη ερευνητικούς σκοπούς, η κάθε είδους ζώνης 
με φυσική βλάστηση, η καταστροφή των ζωντανών φυτο¬ 
φρακτών, η αμμοληψία, η αποστράγγιση και αποξήρανση 
ελωδών εκτάσεων, η ρύπανση των υδατικών πόρων και η 
ένταξη έκτασης καταφυγίου άγριας ζωής σε πολεοδομι- 
κό ή ρυμοτομικό σχεδίασμά. 

Η εκτέλεση έργων ή εργασιών και ιδίως, αλιευτικά έργα, 
έργα αναδασμού, τουριστικές και βιομηχανικές εγκατα¬ 
στάσεις, κατασκηνώσεις, λατομεία, μεταλλεία και δρόμοι 
εκτελούνται αφού προηγουμένως έχει υποβληθεί μελέτη 
περιβαλλοντικών επιπτώσεων τύπου Α' και έχει χορηγηθεί 
έγκριση περιβαλλοντικών ορίων. 

Κατ’ εξαίρεση επιτρέπεται η σύλληψη ειδών της άγριας 
πανίδας και η μεταφορά τους προς εμπλουτισμό άλλων 
κατάλληλων περιοχών μόνο από τη Δασική Υπηρεσία. 

Με απόφασή μας, που θα δημοσιευθεί στην Εφημερίδα 
της Κυβερνήσεως, μπορεί να απαγορευτεί ή να τεθούν 
όροι ή περιορισμοί στην άσκηση της αλιείας, γεωργίας, 
βοσκής, υλοτομίας, χρήσης των φυτοπροστατευτικών 
προϊόντων και της συλλογής και κοπής αρωματικών, βα¬ 
φικών, αρτυματικών, μελισσοκομικών και ανθοκομικών - 
διακοσμητικών φυτών για εμπορικούς σκοπούς. 

4. Η τήρηση της παρούσης ανατίθεται στα όργανα της 
Δασικής Υπηρεσίας, της Ελληνικής Αστυνομίας, της 
Αγροφυλακής, τους δημοτικούς και κοινοτικούς υπαλλή¬ 
λους (άρθρο 289 παρ.1 Ν.Δ ; 86/69) και τις Κυνηγετικές 
Οργανώσεις, οι δε παραβάτες τιμωρούνται με τις ποινές 
που προβλέπονται από τις διατάξεις της Δασικής Νομο¬ 
θεσίας (παρ. 9 και 18 του αριθμ. 287 Ν.Δ. 86/69 και της 
αριθ. 414985/29-11-85 (ΦΕΚ757/Β/18-12-85) κοινής από¬ 
φασης των Υφυπουργού Εθνικής Οικονομίας και Αναπλη¬ 
ρωτή Υπουργού Γεωργίας «Μέτρα διαχείρισης της 
άγριας πτηνοπανίδας», όπως αυτή τροποποιήθηκε και 
ισχύει σήμερα). 

5. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

6. Η ισχύς της παρούσας άρχεται από της δημοσιεύ- 
σεώςτης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άγιος Νικόλαος, 1 Αυγούστου 2002 

Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

